במשך חודשי ההכנה למבחן, הקפידו לא להתעסק בשאלת נחיצותו והגינותו של המבחן. אין זה משנה כלל כעת. המבחן קיים, ואתם צריכים להיבחן בו כדי להתקבל למוסד הלימודים. צריך להתמודד עם העיקר, ולא להתעסק בטפל. כפי שתוכלו לקרוא במאמר העוסק ברמת הקושי בבחינה הפסיכומטרית, הפסיכומטרי מורכב מכ- 30% שאלות ברמת קושי נמוכה, 45% מהשאלות ברמת קושי בינונית וכ-25% מהשאלות ברמת קושי גבוהה. כדי לוודא שאינכם "ממוינים" בשאלות הקלות, נסו "להרוויח" תחילה אותן, ולאחר מכן להתפנות לשאלות הבינוניות והקשות. ציון של 540, שהוא הציון הממוצע, יושג על ידי פתרון של כ- 65% מהשאלות, מה שאומר שעל הנבחן לפתור את כל השאלות הקלות וכמחצית מהשאלות הבינוניות.